**FFIWS; Cefnogi Mentrau Cylchol Gwynedd**

**Gwybodaeth Gefndirol**

Economi Gylchol ydi dull o ddefnyddio eitemau (neu wasanaethau) cyhyd ag y bo modd, gan ddefnyddio, ailddefnyddio neu ystyried ffyrdd newydd o uchafu gwerth eitem (neu wasanaeth) cyn hired â phosib. Yn hytrach na cynhyrchu, defnyddio a thaflu pethau i ffwrdd (system linol draddodiadol), mae economi gylchol yn golygu edrych ar bob un o'r camau hynny am ffyrdd newydd o’i ddefnyddio, neu am gynnyrch amgen, fel bod yr eitemau yn cael eu cylchdroi cyn hired â phosib, gan uchafu eu gwerth.

Mae cynyddu ein hymdrechion tuag at economi gylchol hefyd yn cynnig cyfleoedd sylweddol i gefnogi cymunedau a busnesau i gymryd camau ymarferol i fynd i'r afael yn uniongyrchol â'r argyfwng hinsawdd.

**Economi a Chymuned**

Mae symud i economi gylchol yn allweddol i gyflawni canlyniadau amgylcheddol pwysig gan y gall leihau ein hallyriadau carbon yn sylweddol a’r graddau rydym yn blingo ein hadnoddau naturiol. Ond yn hollbwysig, gall hefyd wella canlyniadau economaidd a chymunedol.

Yn economaidd, mae busnesau'n defnyddio deunyddiau a gwasanaethau lleol lle bynnag y bo hynny'n bosibl. Gallai hyn olygu dod o hyd i ddeunyddiau crai o gerllaw neu bartneru â chwmnïau lleol i ailgynhyrchu, atgyweirio neu ailddefnyddio rhannau. Mae hyn yn lleihau'r angen i brynu gan gyflenwyr allanol, felly mae mwy o arian yn aros o fewn y gadwyn gyflenwi leol, mae’n creu swyddi a’n gwneud yn fwy cystadleuol.

Yn gymunedol, mae byrhau cadwyni cyflenwi a lleihau’n hallyriadau yn lleihau’r effeithiau ar iechyd a achosir gan lygredd ac yn helpu i ddosbarthu adnoddau’n decach. Bydd hynny hefyd yn rhoi mwy o gyfleoedd i gymunedau ddod ynghyd i rannu adnoddau ac adfywio lle rydym yn byw.

**Gwybodaeth y Gronfa**

At y pwrpas uchod, mae ein cefnogaeth ariannol yn agored i fusnesau, mentrau a busnesau cymunedol a sefydliadau di-elw ar draws Gwynedd sydd â diddordeb symud i ffwrdd o gynlluniau'r economi linol bresennol a symud tuag at gynhaliaeth Cylchol.

Gall hyn gynnwys, ond nid yw’n gyfyngedig i;

1. Syniadau sy’n ystyried rheoli gwastraff, tu hwnt i ailgylchu, drwy defnyddio, ailddefnyddio ac atgyweirio, neu dod a bywyd neu ystyr newydd i ddeunydd neu wasanaeth
2. Syniadau sy’n cefnogi economi rhannu gref, cymunedau'n cydweithio ac yn rhannu adnoddau
3. Syniadau sy’n uchafu gwerth adnoddau neu mwynderau lleol drwy astudiaeth ddichonoldeb neu raglen peilot
4. Syniadau sy’n rhannu sgiliau a chefnogi cydlyniant cymunedol
5. Syniadau sy’n cefnogi ymdrechion i leihau cadwyni cyflenwi, lleihau allyriadau carbon, neu fodel busnes cynaliadwy

|  |  |
| --- | --- |
| Gofynwn i chi wirio nad ydy’ch prosiect yn gymwys i gefnogaeth drwy gronfa [SMART Flexible Innovation Support (FIS) | Business Wales](https://businesswales.gov.wales/topics-and-guidance/develop-innovative-ideas-organisations-products-or-services/support-and-funding/smart-flexible-innovation-support-fis). | Ticiwch |
| Nid yw fy mhrosiect yn gymwys i gyllideb drwy’r gronfa uchod, mae modd i mi barhau gyda’r cais. |  |

**Amodau arbennig – FFIWS**

Mae cefnogi seilwaith FFIWS yn hanfodol wrth gynllunio eich cais. Mae FFIWS yn gosod seilwaith gref i wasanaethau Cylchol yng Ngwynedd, a rydym am weld ymgeiswyr yn clymu unrhyw weithgarwch i’r hybiau hyn. Mae mynediad i’r gwasanaeth FFIWS yn y lleoliadau hyn;

1. Congl Meinciau, Botwnnog
2. Tanio, Bermo
3. Age Cymru, Bontnewydd
4. GISDA, Caernarfon
5. Gofod Gwneud, Partneriaeth Ogwen
6. Tywyn
7. Dref Werdd
8. Yr Orsaf
9. Hwb Arloesi, Porthmadog
10. Antur Waunfawr
11. Tecstiliau, Bethel
12. Arloesi Dolgellau
13. M-Sparc ar y Lôn, Pwllheli
14. Gwneud, Llanaelhaearn

Dyma enghreifftiau o’r hyn sy’n bosib o fewn y gofodau;

1. Creu deunydd marchnata
2. Prototypeio
3. Cynhyrchu offer busnes
4. Mynychu gweithdai FFIWS

Bydd ein Swyddogion Prosiect yn eich cefnogi gyda’r elfen yma.

**Cyfarwyddiadau i Ymgeiswyr**

Dylid cyflwyno datganiad o ddiddoreb drwy’r wefan fel cam cyntaf. Rydym yn cydnabod bod cysyniad Economi Gylchol yn eang, a gall fod yn ddiethr i nifer hefyd, felly pwrpas y cam cyntaf hwn yw cyflwyno natur eich cais yn unig, does dim angen manylion ar y pwynt yma, **peidiwch ag oedi gyda’r broses hon.**

Yn dilyn eich datganiad byddwn yn rhannu’r Ffurflen Gais (os priodol).

Bydd y cynllun grant yn cael ei ddyrannu fel a ganlyn;

* 1. Grantiau Bach (uchafswm o £10,000 **refeniw**)
  2. Grantiau Bach (uchafswm o £10,000 **cyfalaf**)
  3. Grantiau Mawr i gymunedau a busnesau weithredu newidiadau cynaliadwy hirdymor (uchafswm o £30,000 - **refeniw a/neu cyfalaf**)

Rhaid i'ch cais ddangos yn glir sut y bydd y grant yn cael ei ddefnyddio i ddatblygu'r economi gylchol ac effaith y buddsoddiad hwn ar ymdrechion hir dymor eich sefydliad.

Byddwn yn agor sawl ffenestr ymgeisio dros gyfnod y cynllun, hyd at Tachwedd 2025, neu hyd nes bydd cyllid yn weddill.

Ar gyfer y rownd gyntaf, byddwn yn blaenoriaethu cynlluniau tymor byr, rhai all wireddu o fewn y flwyddyn ariannol (hyd at Mawrth 2025). Fodd bynnag, nid yw hynny’n golygu na ystyriwn gynlluniau ehangach.

Bydd angen i holl weithgarwch eich cynllun ddod i ben erbyn diwedd Ionawr 2026, oni noder yn wahanol e.e. cynlluniau sy’n gyfyngedig i’r flwyddyn ariannol hon.

Bydd angen i chi gyflwyno eich hawliad terfynol erbyn diwedd Chwefror 2026.

**Meini Prawf Gwerthuso**

Bydd ceisiadau’n cael eu gwerthuso ar sail y meini prawf canlynol:

* Aliniad ac amcanion y grant;
* Cefnogi Mentrau (boed yn fusnes preifat neu 3ydd sector) i fod yn fwy Cylchol
* Defnyddio, ailddefnyddio neu uchafu gwerth eitem drwy fod yn fwy Cylchol
* Cefnogi gwasanaethau i fod yn fwy Cylchol
* Dichonoldeb ac effaith bosibl
* Effeithlonrwydd cyllidebol
* Gallu'r ymgeisydd i gyflawni'r prosiect arfaethedig

**Amserlen**

**Dyddiad cau: 13eg o Ionawr, 2025**

**Panel asesu: Wythnos yn dechrau 20fed o Ionawr, 2025**

**Hysbysiad o ddyfarniad: 27ain o Ionawr, 2025**

Am ragor o wybodaeth ynglŷn â’r gronfa cysylltwch â [cylchol@mentermon.com](mailto:cylchol@mentermon.com)

Dylid cyflwyno ceisiadau llawn i [cylchol@mentermon.com](mailto:cylchol@mentermon.com)